ციგურები ყინულზე ჩქაროსნული სრიალისათვის მნიშვნელოვნად განსხვავდება ჰოკეისტებისა და ფიგურული სრიალის ციგურებისაგან. განსხვავდება როგორც თვით ციგურები, ასევე ფეხსაცმელი, რომელზედაც იგი არის დამაგრებული, განსხვავდება აგრეთვე ფეხსაცმელზე დამაგრების სქემით. ძირითადი განსხვავება არის ციგურის დანის სიგრძეში, მისი პირის სისქესა და ყინულზე მოსრიალე ზედაპირის ფორმაში. ჩქაროსნული მოციგურავეს ციგურების დანა არის გრძელი (30-40სმ) და თხელი (დაახლოებით 1.3მმ), ყინულზე მოსრიალე ზედაპირი არის განივად სწორი, ხოლო სიგრძივ ძირითადად წრფივია, მხოლოდ ოდნავ არის გამრუდებული თავში და ბოლოში.